EkBass/fiwiki-20250220-pages-articles huggingface dataset:
Tennis kesäolympialaisissa 2012 – naisten kaksinpeli

Naisten tenniksen kaksinpelit kesäolympialaisissa 2012 pelattiin 28. heinäkuuta – 4. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa. Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF), ja se oli osa naisten WTA-kiertuetta. Jelena Dementjeva oli hallitseva mestari voitettuaan kultaa Pekingissä 2008. Hän lopetti kuitenkin uransa vuonna 2010, eikä näin ollen puolustanut mestaruuttaan. Mestaruuden voitti Serena Williams, joka oli loppuottelussa ylivoimainen Marija Šarapovaa vastaan. == Ohjelma == Heinäkuu Heinäkuu Heinäkuu Heinäkuu Elokuu Elokuu Elokuu Elokuu 28\. 29. 30. 31. 1. 2. 3. 4. 11.30 11.30 11.30 11.30 11.30 11.30 12.00 12.00 Ensimmäinen kierros Ensimmäinen kierros Toinen kierros Toinen kierros Kolmas kierros Puolivälierät Välierät Pronssiottelu Loppuottelu == Sijoitetut == 1. Viktoryja Azarenka (välierät) 2. Agnieszka Radwańska (1. kierros) 3. Marija Šarapova (loppuottelu) 4. Serena Williams (olympiavoittaja) 5. Samantha Stosur (1. kierros) 6. Petra Kvitová (puolivälierät) 7. Angelique Kerber (puolivälierät) 8. Caroline Wozniacki (puolivälierät) 9. Sara Errani (1. kierros) 10. Li Na (1. kierros) 11. Ana Ivanović (3. kierros) 12. Dominika Cibulková (1. kierros) 13. Vera Zvonarjova (3. kierros) 14. Marija Kirilenko (välierät) 15. Sabine Lisicki (3. kierros) 16. Nadja Petrova (3. kierros) == Kaavio == ===Avain=== * TRI = Tripartite-paikka * ITF = ITF-paikka * Alt = Pelaaja, joka pääsee turnaukseen, kun joku pääkaavion pelaaja vetäytyy * k. = keskeytti * luov. = luovutusvoitto === Loppukierrokset === === Kaavion yläosa === ==== Lohko 1 ==== ==== Lohko 2 ==== === Kaavion alaosa === ==== Lohko 3 ==== ==== Lohko 4 ==== == Lähteet == Naisten kaksinpeli
Villequier

thumb|Villequier Villequier on kunta Seine-Maritimen departementissa Ylä- Normandian hallintoalueella Ranskassa. Se sijaitsee Seinen rannalla. Kirjailija Victor Hugo vietti paljon aikaansa Villequierissa. Hugon tytär meni naimisiin Charles Vacquerien kanssa, ja vuonna 1943 he molemmat hukkuivat Seinen vuoksiaaltoon tässä kylässä. Vacquerien asunnossa Villequierissa on nykyään Victor Hugo museo. == Lähteet == Luokka:Seine-Maritimen kunnat
Musiikkivuosi 2011

Musiikkivuosi 2011 käsittelee vuoden 2011 tärkeitä musiikkitapahtumia, uutisia ja julkistuksia. == Julkaisuja == * Adele julkaisi 24. tammikuuta toisen studioalbuminsa 21 * Avril Lavigne julkaisi neljännen studioalbuminsa Goodbye Lullaby 8. maaliskuuta * Children of Bodom julkaisi seitsemännen studioalbuminsa Relentless Reckless Forever 8. maaliskuuta * Sunrise Avenuen albumi Out of Style julkaistiin 23. maaliskuuta * Neljänsuora julkaisi kuudennen studioalbuminsa Valtava maailma 23. maaliskuuta * Britney Spears julkaisi seitsemännen studioalbuminsa Femme Fatale 29. maaliskuuta * Anna Abreu julkaisi neljännen studioalbuminsa Rush 30. maaliskuuta * The Pigeon Detectives julkaisi kolmannen studioalbuminsa Up, Guards and at ’Em! 4. huhtikuuta * Foo Fighters julkaisi seitsemännen studioalbuminsa Wasting Light 8. huhtikuuta * Lady Gaga julkaisi toisen studioalbuminsa Born This Way 23. toukokuuta * Skrillex julkaisi kolmannen EP-levynsä More Monsters and Sprites 7. kesäkuuta. * Com Truise julkaisi esikoisalbuminsa Galactic Melt kesäkuussa. * Little Dragon julkaisi kolmannen studioalbuminsa Ritual Union 25. heinäkuuta. * David Guetta julkaisi Nothing But the Beat -albuminsa 23. elokuuta * Red Hot Chili Peppers julkaisi kymmenennen studioalbuminsa I'm with You 30. elokuuta * The Slippers julkaisi uuden albumin Dancin' With A Hurricane * Alice Cooper julkaisi 26. studioalbuminsa Welcome 2 My Nightmare 13. syyskuuta. * Anthrax julkaisi kymmenennen studioalbuminsa Worship Music 13. syyskuuta * Blink-182 julkaisi kuudennen studioalbuminsa Neighborhoods 27. syyskuuta * Chisu julkaisi kolmannen albumin Kun valaistun 5. lokakuuta * Björk julkaisi seitsemännen studioalbuminsa Biophilia 10. lokakuuta * Evanescence julkaisi kolmannen studioalbuminsa Evanescence 11. lokakuuta * Noel Gallagher julkaisi soolouransa ensimmäisen studioalbuminsa Noel Gallagher's High Flying Birds 17. lokakuuta * Jane's Addiction julkaisi neljännen studioalbuminsa The Great Escape Artist 18. lokakuuta * Coldplay julkaisi viidennen studioalbuminsa Mylo Xyloto 24. lokakuuta * Megadeth julkaisi kolmannentoista studioalbuminsa TH1RT3EN 1. marraskuuta * Petri Nygård julkaisi kokoelmalevynsä 29 syntiä 16. marraskuuta * Kate Bush julkaisi kymmenennen studioalbuminsa 50 Words for Snow 21. marraskuuta * Eppu Normaali julkaisi viidennentoista studioalbuminsa Mutala 23. marraskuuta * Nightwish julkaisi seitsemännen studioalbuminsa Imaginaerum 30. marraskuuta * Skrillex julkaisi neljännen Extended Play -levynsä Bangarang 23. joulukuuta. == Kilpailuja == * Eurovision laulukilpailu 2011 == Kuolleita == * Amy Winehouse == Lähteet == == Aiheesta muualla == Luokka:Musiikkivuodet Luokka:Vuoden 2011 musiikki
Musiikkivuosi 2010

Musiikkivuosi 2010 käsittelee vuoden 2010 tärkeitä musiikkitapahtumia, uutisia ja julkistuksia. == Tapahtumia == * Kanadalainen elektronisen musiikin duo Purity Ring perustettiin. == Julkaisuja == * Juno julkaisi toisen studioalbuminsa V-Tyylin 27. tammikuuta * Ismo Alanko Teholla julkaisi helmikuun 10. päivä albuminsa Onnellisuus * Stam1na julkaisi uuden albuminsa Viimeinen Atlantis 10. helmikuuta. * HIM julkaisi 14. helmikuuta uuden albuminsa Screamworks: Love in Theory and Practice * Finntroll julkaisi viidennen albuminsa Nifelvind 17. helmikuuta. * Fintelligens julkaisi viidennen studioalbuminsa Mun tie tai maantie 17. helmikuuta * Reckless Love julkaisi 24. helmikuuta ensimmäisen studioalbuminsa Reckless Love * Airbourne julkaisi toisen studioalbuminsa No Guts. No Glory. maaliskuussa * The Giant Leap julkaisi toisen studioalbuminsa The Giant Leapin 3. maaliskuuta * Olavi Uusivirta julkaisi neljännen studioalbuminsa Preerian 7. huhtikuuta * Maija Vilkkumaa julkaisi 21. huhtikuuta uuden studioalbuminsa Kunnes joet muuttaa suuntaa * Raptori julkaisi toukokuussa kokoelmansa Sekoelma! * Pate Mustajärvi julkaisi toukokuussa uuden albuminsa Musta * Zaz julkaisi esikoisalbuminsa Zaz 10. toukokuuta. * Sabaton julkaisi uuden albuminsa 21. toukokuuta. * Anna Puu julkaisi toukokuun 26. päivä uuden albuminsa Sahara * Alexander Rybak julkaisi toisen studioalbuminsa No Boundaries 14. kesäkuuta. * Apocalyptican albumi 7th Symphony julkaistiin * Negative julkaisi 2. kesäkuuta uuden albuminsa Neon * Ozzy Osbourne julkaisi kesäkuussa uuden albuminsa Scream * Eminem julkaisi uuden studioalbuminsa Recovery 18. kesäkuuta sekä American Nightmare (mixtape CD). * Kylie Minogue julkaisi heinäkuussa uuden albuminsa Aphrodite * Iron Maiden julkaisi elokuussa uuden albuminsa The Final Frontier * Accept julkaisi 20. elokuuta uuden albuminsa Blood of the Nations * The Baseballs julkaisi uuden studioalbuminsa Strike! Back! 27. elokuuta * Disturbed julkaisi viidennen studioalbuminsa Asylum 31. elokuuta. * Linkin Park julkaisi 14. syyskuuta uuden albuminsa A Thousand Suns * Lordi julkaisi albuminsa Babez For Breakfast 15. syyskuuta. * Elton John julkaisi Leon Russellin kanssa tekemänsä uuden studioalbumin The Union 19. lokakuuta noin neljän vuoden tauon jälkeen. * Rihanna julkaisi albuminsa Loud 12. marraskuuta * Nelly julkaisi albuminsa 5.0 16. marraskuuta * Kanye West julkaisi albuminsa My Beautiful Dark Twisted Fantasy 22. marraskuuta * Taylor Swift julkaisi albuminsa Speak Now 25. marraskuuta * The Black Eyed Peas julkaisi albuminsa The Beginning 30. marraskuuta * Manowar julkaisi uuden albuminsa Battle Hymns MMXI marraskuussa. * Michael Jacksonin postuumialbumi Michael julkaistiin joulukuussa. * My Chemical Romance julkaisi neljännen studioalbuminsa "Danger Days: The True Lives Of The Fabulous Killjoys" 19. marraskuuta == Kilpailuja == * Eurovision laulukilpailu 2010 * Jean Sibelius -viulukilpailu Luokka:Musiikkivuodet Luokka:Vuoden 2010 musiikki
Saint-Maurice-d’Ételan

Saint-Maurice-d’Ételan on kunta Seine-Maritimen departementissa Ylä-Normandian hallintoalueella Ranskassa. Kunnan tärkein nähtävyys on 1400-luvulla rakennettu linna Château d’Ételan. == Lähteet == ==Aiheesta muualla== Luokka:Seine-Maritimen kunnat
Musiikkivuosi 2008

Musiikkivuosi 2008 käsittelee vuoden 2008 tärkeitä musiikkitapahtumia, uutisia ja julkistuksia. == Tapahtumia == *Uusiseelantilainen dubstep-duo Mt Eden perustettiin *Yhdysvaltalainen elektronisen musiikin yhtye Neon Indian perustettiin == Julkaisuja == *Michael Jacksonin albumi Thriller 25 11. helmikuuta. *Stam1nan kolmas albumi Raja 3. helmikuuta. *51koodia-yhtyeen kolmas studioalbumi Mustat sydämet 13. helmikuuta. *Collegen esikois-EP Teenage Color 3. maaliskuuta. *Evol Intentin esikoisalbumi Era of Diversion 4. maaliskuuta. *Children of Bodomin kuudes studioalbumi Blooddrunk 9. huhtikuuta. *Ruoskan pitkäsoitto Rabies 9. huhtikuuta. *Antic Cafen toinen albumi Gokutama Rock Cafe 9. huhtikuuta. *The Hellacoptersin seitsemäs ja viimeinen studioalbumi Head Off 18. huhtikuuta. *Madonnan yhdestoista studioalbumi Hard Candy 28. huhtikuuta. *Negativen neljäs studioalbumi Karma Killer 7. toukokuuta. *Von Hertzen Brothersin kolmas studioalbumi Love Remains the Same 14. toukokuuta. *Ari Koivusen toinen studioalbumi Becoming 11. kesäkuuta. *Turmion Kätilöiden kolmas albumi U.S.C.H! 11. kesäkuuta. *Judas Priestin kuudestoista studioalbumi Nostradamus julkaistiin 13. kesäkuuta. *Rihannan kolmas studioalbumi Good Girl Gone Bad: Reloaded 17. kesäkuuta. *Jonas Brothersin kolmas studioalbumi A Little Bit Longer 12. elokuuta. *Ice Cuben kahdeksas studioalbumi Raw Footage 19. elokuuta. *Slipknotin neljäs studioalbumi All Hope Is Gone 20. elokuuta. *The Gamen kolmas studioalbumi LAX 26. elokuuta. *Metallican yhdeksäs studioalbumi Death Magnetic 12. syyskuuta. *The Rasmuksen seitsemäs studioalbumi Black Roses 24. syyskuuta. *Maija Vilkkumaan levy Superpallo 1. lokakuuta. *AC/DC:n viidestoista albumi Black Ice 20. lokakuuta. *Anna Abreun toinen albumi Now 22. lokakuuta. *Lordin neljäs studioalbumi Deadache 29. lokakuuta. *Apulannan kymmenes studioalbumi Kuutio (kuinka aurinko voitettiin) 5. marraskuuta. *Finlandersin joululevy Joulun rauhaa 5. marraskuuta. *T-Painin kolmas albumi Thr33 Ringz 11. marraskuuta. *Fintelligensin neljäs studioalbumi Lisää 12. marraskuuta. *Sturm und Drangin toinen levy Rock ’n Roll Children 12. marraskuuta. *Edguyn kahdeksas studioalbumi Tinnitus Sanctus 14. marraskuuta. *Guns N’ Rosesin viides studioalbumi Chinese Democracy 22. marraskuuta. *Ludacrisin kuudes albumi Theater of the Mind 24. marraskuuta. *Kanye Westin neljäs albumi 808s & Heartbreak 25. marraskuuta. *Collegen esikoisalbumi Secret Diary 26. marraskuuta. *Britney Spearsin levy Circus 2. joulukuuta. *Solveig Grönstrandin levy Sienimaa 26. marraskuuta. *Tom Jonesin levy 24 Hours 19. marraskuuta. == Kilpailuja == * Eurovision laulukilpailu 2008 Luokka:Musiikkivuodet Luokka:Vuoden 2008 musiikki
Château d’Ételan

Château d’Ételan on linna Saint-Maurice-d’Ételanin kunnassa Seine-Maritimen departementissa Ylä-Normandian hallintoalueella Ranskassa. Linna sekä siihen kuuluva Madelainen kappeli on nimetty suojelukohteeksi. Linna on rakennettu 1400-luvulla Ranskan kuninkaan Ludvig XII kamariherralle, Louis Picardille. Tässä linnassa Katariina de’ Medici julisti vuonna 1563, että hänen poikansa oli Ranskan kuningas Kaarle IX. Linnassa ovat vierailleet myös Ranskan kuningas Henrik IV ja filosofi Voltaire. == Lähteet == Luokka:Normandian linnat Luokka:Seine-Maritime Luokka:Suojellut rakennukset
Krāslava

Krāslava () on kaupunki ja kunta itäisessä Latviassa lähellä Valko-Venäjää. Kaupunki sijaitsee Väinäjoen pohjoisrannalla. Länsiluoteessa sijaitsevaan Riikaan on linnuntietä noin 220 kilometriä. Krāslavan 9 857 asukkaan kaupunki on 19 277 asukkaan kunnan (Krāslavas novads) keskus (2012). Riiasta itäkaakkoon johtava, Jēkabpilsin kautta ja Daugavpilsin pohjoispuolitse Valko- Venäjän rajalle vievä valtatie A6 tuo maantieyhteyden Krāslavaan. Latvian toiseksi suurin kaupunki Daugavpils on maanteitse 45 kilometrin päässä lännessä. Lähimpään Valko-Venäjän puoleiseen kaupunkiin Verh’njadzvinskiin on maanteitse 61 kilometriä; maiden välinen raja-asema on osuuden puolivälissä. Krāslavan rautatieasema sijaitsee noin 4 kilometriä kaupungin keskustasta luoteeseen. Kraslava on merkittävä Venäjältä, Valko-Venäjältä ja Ukrainasta rautateitse saapuvan rahtiliikenteen kauttakulkupaikkakunta. ==Lähteet== ==Aiheesta muualla== Luokka:Latvian kaupungit
William Gillette

William Gillette (24. heinäkuuta 1853 Hartford, Connecticut – 29. huhtikuuta 1937) oli yhdysvaltalainen 1800-luvun lopun ja 1900-luvun alun näyttelijä, näytelmäkirjailija ja teatteriohjaaja. Hänet tunnetaan parhaiten Sherlock Holmesin roolista sekä sen sovittamisesta teatteriin. Gillette syntyi 1853 Hartfordissa, ja hänen isänsä oli Yhdysvaltain senaattori Francis Gillette. Hän oli äitinsä puoleltaan sukua puritaanijohtaja Thomas Hookerille, joka saapui 1633 Englannista Massachusettsiin. Gillette kiinnostui jo nuorena näyttelemisestä ja jätti siksi myös collegen kesken. Hän esiintyi New Orleansissa 1875 dialogittomassa pikkuroolissa ja sai vielä myöhemmin samana vuonna New Yorkista ystävänsä Mark Twainin avustuksella hieman isomman roolin näytelmästä Colonel Sellers. Gillette toimi näyttelijänä kuuden vuoden ajan Bostonissa, New Yorkissa ja Keskilännessä. Gustave ja Daniel Frohman palkkasivat 1881 Gilletten New Yorkiin näytelmäkirjailijaksi, näyttelijäksi ja ohjaajaksi. Hänen ensimmäinen näytelmänsä oli The Professor, jonka hän ohjasi ja oli pääosassa. Se sai ensi-iltansa Madison Squaren teatterissa, jossa sitä esitettiin 151 kertaa. The Professorin jälkeen Gillette teki Frances Hodgson Burnettin kanssa yhteistyössä Esmeraldan, jonka nimiosaa esitti ensin Annie Russell ja sitten Viola Allen. Esmeraldaa esitettiin melkein vuoden, ja sen jälkeen Gillette kirjoitti The Private Secretaryn. Gilletten vuoden 1886 Held by the Enemy oli ensimmäisiä merkittäviä Yhdysvaltain sisällissotaan sijoittuneita draamoja. Myös vakoilutarina vuoden 1895 Secret Service sijoittui sisällissotaan. Sen pääosa esitti Philadelphiassa Maurice Barrymore ja New Yorkissa Gillette itse. Lontoon näyttelijöihin kuului muun muassa nuori Ethel Barrymore. Gillette sovitti 1899 Sherlock Holmesin Broadwaylle, ja monet Sherlock Holmesin tunnuspiirteistä ovatkin Gilletten kehittämiä eivätkä Arthur Conan Doylen. Lontoon esityksissä näytteli myös nuori Charlie Chaplin. == Lähteet == == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset näytelmäkirjailijat Luokka:Vuonna 1853 syntyneet Luokka:Vuonna 1937 kuolleet
Musiikkivuosi 2012

Musiikkivuosi 2012 käsittelee vuoden 2012 tärkeitä musiikkitapahtumia, uutisia ja julkistuksia. == Julkaisuja == * 22. helmikuuta – nuori poplaulaja Robin julkaisi albumin Koodi. * 14. maaliskuuta – reggaelaulaja Jukka Poika julkaisi sooloalbumin Yhdestä puusta. * 18. huhtikuuta – The Rasmus julkaisi kahdeksannen studioalbuminsa, The Rasmus. * 27. huhtikuuta – Marina and the Diamonds julkaisi toisen studioalbuminsa, Electra Heart. * 1. toukokuuta – B.o.B julkaisi toisen studioalbuminsa, Strange Clouds. * 11. kesäkuuta – Amy Macdonald julkaisi kolmannen studioalbuminsa, Life in a Beautiful Light. * 20. kesäkuuta – Linkin Park julkaisi viidennen studioalbuminsa, Living Things. * 26. kesäkuuta – Maroon 5 julkaisi neljännen studioalbuminsa, Overexposed. * 17. heinäkuuta – Com Truise julkaisi albumin In Decay. * 3. syyskuuta – Lordi julkaisi kokoelman Scarchives Vol. 1. * 7. syyskuuta – Billy Talentin viides studioalbumi, Dead Silence, julkaistiin. * 11. syyskuuta – Hoobastankin viides studioalbumi, Fight or Flight, julkaistiin. * 14. syyskuuta – Carly Rae Jepsenin toinen studioalbumi, Kiss, julkaistiin. * 17. syyskuuta – Muse julkaisi kuudennen studioalbuminsa The 2nd Lawin. * 17. syyskuuta – The Killers julkaisi neljännen studioalbuminsa, Battle Born. * 21. syyskuuta – nuori poplaulaja Tuuli julkaisi albumin Salaisuudet. * 28. syyskuuta – The 69 Eyes julkaisi studioalbumin X. * 15. lokakuuta – Kiss julkaisi studioalbumin Monster * 22. lokakuuta – kantriartisti Taylor Swift julkaisi neljännen albuminsa Red. == Konsertteja ja musiikkitapahtumia == * Pekka Mikkola voitti tangolaulukilpailun Seinäjoen Tangomarkkinoilla * 27.−28. elokuuta − Lady Gagan Born This Way Ball -kiertue Hartwall Areenalla == Kilpailut == * Eurovision laulukilpailu 2012 järjestettiin Azerbaidžanin pääkaupungissa Bakussa ja sen voitti Loreen Ruotsista kappaleella "Euphoria". == Palkintoja == ; Grammy * Vuoden albumin Grammy-palkinto - 21 Luokka:Musiikkivuodet Luokka:Vuoden 2012 musiikki
Saint-Wandrille-Rançon

Saint-Wandrille-Rançon on kunta Seine-Maritimen departementissa Ylä-Normandian hallintoalueella Ranskassa. Kunnassa sijaitsee Saint-Wandrillen luostari (Abbaye de Saint-Wandrille). Luostari on kokenut vuosisatojen saatossa kovia, ollen välillä myllynä ja yksityisasuntona. == Lähteet == Luokka:Seine- Maritimen kunnat
Etelämeren laulu (vuoden 1942 elokuva)

Etelämeren laulu () on Walter Langin ohjaama yhdysvaltalainen musikaalikomediaelokuva vuodelta 1942. Etelämeren laulun käsikirjoittajina toimivat Joseph Schrank, Robert Pirosh, Robert Ellis ja Helen Logan. 20th Century Fox tuotti elokuvan. Technicolor-menetelmällä kuvatun musikaalikomedian pääosissa ovat Betty Grable ja Victor Mature. Sivuosissa ovat muun muassa Jack Oakie ja Thomas Mitchell. Etelämeren laulu kuvattiin Kalifornian Santa Catalina Islandilla, Havaijin Honolulussa ja 20th Century Foxin studioilla Century Cityssä, Los Angelesissa. ==Näyttelijät== == Vastaanotto == Etelämeren laulu sai ensi-iltansa kotimaassaan Floridan Miami Beachilla 5. helmikuuta vuonna 1942 ja New Yorkissa 11. maaliskuuta 1942; maanlaajuinen ensi-ilta oli 13. maaliskuuta. Suomessa Etelämeren laulu sai ensi-iltansa 24. maaliskuuta vuonna 1944. Etelämeren laulusta ilmestyessään tuli suuri menestys lippuluukuilla. Elokuva oli Foxin kolmanneksi menestynein elokuva sinä vuonna; kaksi Foxin menestyneintä elokuvaa olivat Grablen elokuvat Rosita tanssii ja hymyilee ja Röyhkeä ja rakastunut. == Lauluja == * ”Blue Shadows and White Gardenias” * ”O'Brien Has Gone Hawaiian” * ”Sing Me a Song of the Islands” * ”Down on Ami Ami Oni Oni Isle” * ”Maluna Malolo Mawaena” * ”Hawaiian War Chant” * ”Cockeyed Mayor of Kaunakakai” == Lähteet == == Aiheesta muualla == * * * * Luokka:Yhdysvaltalaiset elokuvamusikaalit Luokka:Vuoden 1942 yhdysvaltalaiset elokuvat Luokka:Yhdysvaltalaiset romanttiset komediat Luokka:Walter Langin ohjaamat elokuvat
Tukums

Tukums () on kaupunki ja kunta Latviassa, linnuntietä 57 kilometriä pääkaupunki Riian länsipuolella. Tukumsin 19 729 asukkaan kaupunki on 32 907 asukkaan kunnan (Tukuma novads) keskus (2012). Kaupunki on pientalovaltainen ja sinne on sähköistetty lähijunayhteys Riiasta. Riian ja Ventspilsin välinen liikenne ohittaa kaupungin sen eteläpuolitse valtatietä A10 (eli eurooppatietä ) seuraten. Valtatie nopea maantieyhteys pääkaupunkiin. Tukums on Riian lähijunaliikenteen läntinen pääteasema (Riian rautatieasema–Jūrmala–Tukums- linja), ja rautatie on kaupungin tärkeä kulkuyhteys. Kaupungissa on kaksi rautatieasemaa: keskustan eteläpuolella pääkaupunkiin suuntautuvalle henkilöliikenteelle tärkeä Tukums 1 ja kaupungin länsiosassa risteysasema Tukums 2. ==Lähteet== ==Aiheesta muualla== Luokka:Latvian kaupungit
Georges Savaria

Georges Savaria (27. maaliskuuta 1916 Montréal – 1998) oli kanadalainen pianisti, ondes Martenot'n soittaja ja säveltäjä.The Canadian Encyclopedia: Georges Savaria Savaria opiskeli isänsä Joseph-Élien johdolla pianon- ja urkujensoittoa. Teoriassa hän sai yksityisopetusta Claude Champagnelta. Hän sai vuonna 1937 pianistina Prix d'Europen ja lähti Pariisiin, jossa häntä opettivat Louis Aubert (harmonia, teoria), Lazare Lévy (piano), Marguerite Long (piano) ja Pierre Lucas (piano). Lisäksi hän opiskeli Schola Cantorum de Parisissa kontrapunktia Daniel-Lesurin ja urkujensoittoa Olivier Messiaenin johdolla. Toisessa maailmansodassa hän joutui internoiduksi leirille, mutta hänen onnistui paeta ja palata Kanadaan vuonna 1943. Savaria on esiintynyt pianistina muun muassa Québecin sinfoniaorkesterin kanssa. Hän opiskeli ondes Martenot'n soittoa vuosina 1959–1960 ja soitti sitä muun muassa Claude Champagnen Altituden kantaesityksessä CBC-sinfoniaorkesterin kanssa vuonna 1960. Savaria kuului Conservatoire de musique du Québec'n pysyvään henkilökuntaan vuodesta 1965. Hänen oppilaidensa joukossa oli Albert Grenier. Vuosina 1976–1978 hän opetti pianonsoittoa Conservatoire de Trois- Rivières'ssa, ja vuosina 1978–1980 hän toimi sen johdossa. Hänen omien sävellystensä joukossa on pianokonsertto (1951), lauluja ja pianokappaleita. == Lähteet == Luokka:Kanadalaiset säveltäjät Luokka:Kanadalaiset pianistit Luokka:Ondes Martenot'n soittajat Luokka:Vuonna 1916 syntyneet Luokka:Vuonna 1998 kuolleet
Clytus Gottwald

Clytus Gottwald (20. marraskuuta 1925 Bad Salzbrunn – 18. tammikuuta 2023) oli saksalainen säveltäjä ja kuoronjohtaja. Hän opiskeli Tübingenin ja Frankfurtin yliopistoissa, ja hän sai vuonna 1961 tohtorinarvon. Hän päätteli väitöskirjassaan renessanssisäveltäjien Johannes Ghiselinin ja Jean Verbonnet'n olleen sama henkilö.AllMusic.com: Clytus Gottwald Gottwald toimi vuosina 1958–1970 kanttorina Paavalin kirkossa Stuttgartissa. Hän perusti vuonna 1960 Schola Cantorum Stuttgartin, jota hän johti, kunnes se hajosi vuonna 1990. Gottwald tunnetaan varsinkin avantgarde-spesialistina, mutta hänen musiikillisen mielenkiinnon kohteensa olivat kuitenkin laajat. Hänen useimmat omat sävellyksensä ovat kuorolle tai laulusolistille, joskus nauhan kanssa. Gottwald sai vuonna 2009 Kulturpreis Baden-Württembergin elinikäisistä saavutuksistaan ja vuonna 2012 Preis der Europäischen Kirchenmusikin työstään hengellisen musiikin parissa. == Lähteet == Luokka:Saksalaiset säveltäjät Luokka:Saksalaiset kuoronjohtajat Luokka:Vuonna 1925 syntyneet Luokka:Vuonna 2023 kuolleet
Gilbert Amy

Gilbert Amy (s. 29. elokuuta 1936 Pariisi) on ranskalainen avant garde -säveltäjä ja kapellimestari. Hän opiskeli Pariisin konservatoriossa, jossa hänen opettajiinsa kuuluivat Olivier Messiaen ja Darius Milhaud. Hän tutustui myös Pierre Boulez'hen ja opiskeli tämän johdolla Baselissa. Hänestä tuli Boulez'n seuraaja Domaine musicalin kapellimestarina.AllMusic: Gilbert Amy Vuonna 1976 Amy perusti Nouvel Orchestre Philharmonique de Radio Francen, jonka ensimmäinen kapellimestari ja taiteellinen johtaja hänestä tuli. Hän on opettanut Yalen yliopistossa, ja vuosina 1984–2000 hän toimi Lyon Conservatoire Superieur de Musiquen johdossa.Gilbert Amy: Biography Amyn sävellyksiin lukeutuvat sinfoninen Orchestrahl (1985–1989) sekä vuonna 1999 kantaesitetty ooppera Le Premier Cercle. Amy on saanut teoksillaan lukuisia palkintoja. == Lähteet == Luokka:Ranskalaiset säveltäjät Luokka:Ranskalaiset kapellimestarit Luokka:Vuonna 1936 syntyneet Luokka:Elävät henkilöt
Lorenzo Tio

Lorenzo Tio jr. (21. huhtikuuta 1893 New Orleans – 24. joulukuuta 1933 New York) Allmusic.com: Lorenzo Tion lyhyt elämäkerta oli amerikkalainen klarinetisti. ==Elämä== Lorenzo Tio jr. syntyi 21. huhtikuuta 1893 New Orleansissa, Louisianan osavaltiossa. Hän varttui musikaalisessa perheessä. Hänen isänsä oli Lorenzo Tio sr. (1867-1908) oli tunnettu klarinetisti ja samoin hänen setänsä Louis (Luis) Tio (1862-1922). Tio oppikin jo nuorena soittamaan klarinettia. Sen lisäksi hän soitti oboeta. Varhaisina vuosinaan hän soitti sinfoniaorkesterissa (Lyre Club Symphony Orchestra). Sittemmin hän soitti pienemmissä kokoonpanoissa ja torvisoittokunnissa. Tion ammattimainen ura alkoi vuonna 1916, kun hän meni Chicagoon, jossa soitti Manuel Perezin (1871-1946) orkesterissa Allmusic.com: lisätietoa Lorenzo Tion elämästä . Samaan aikaan hän esiintyi myös Papa Celestinin kokoonpanossa. Vuonna 1918 Tio liittyi Armand Pironin orkesteriin (Piron’s New Orleans Orchestra), jossa soitti aina vuoteen 1928 asti. Orkesteri teki vuosina 1923-1924 kiertueen New Yorkiin ja palasi sitten takaisin New Orleansiin. Pironin orkesteri teki useita levytyksiä vuosina 1923-1925 New Yorkissa ja New Orleansissahttp://www.redhotjazz.com/pnoo.html Piron’s New Orleans Orchestra: tietoa orkesterin levytyksistä (Redhotjazz.com:in sivustolla) . Tio soitti levyillä klarinetin ohella tenorisaksofonia. Tio soitti 20-luvulla lyhyitä aikoja myös Tuxedo Brass Bandissa. Sittemmin hän teki levytyksiä Jelly Roll Mortonin, Sidney Bechet’n ja Clarence Williamsin kanssa. 1930-luvulla Tio muutti New Yorkiin, jossa hänellä oli oma orkesteri. Tio kuoli New Yorkissa 24. joulukuuta 1933. Hänet haudattiin Saint Louis Cemetery nro 2:een, New Orleansiinhttp://www.findagrave.com/cgi-bin/fg.cgi?page=gr&GRid;=84826640 Lorenzo Tion hauta (Find a Grave-palvelun sivustolla) . ==Musiikillinen merkitys== Vaikka Lorenzo Tion jr. yhdisti jazzmusiikkiin vaikutteita klassisesta musiikista, hänen pääasiallinen merkityksensä jazzin kehityksessä oli opettajana monelle nuoremman polven soittajalle. Tion oppilaita olivat sellaiset tunnetut muusikot, kuten Barney Bigard, Jimmie Noone, Albert Nicholas, Louis Cottrell jr., Paul Barnes, Omer Simeon, Sidney Bechet ja Johnny Dodds. ==Lähteet== Luokka:Vuonna 1893 syntyneet Luokka:Vuonna 1933 kuolleet Luokka:Yhdysvaltalaiset klarinetistit Luokka:Jazzklarinetistit Luokka:Yhdysvaltalaiset jazzmuusikot
Harvey Glatman

Harvey Glatman (10. joulukuuta 1927 Bronx, New York – 18. syyskuuta 1959 San Quentin) oli yhdysvaltalainen sarjamurhaaja. Hän oli vanhempiensa Albert ja Ophelia Glatmanin ainoa lapsi. Hän asui lapsuudessaan sekä New Yorkissa että Denverissä ja kävi Denver East High Schoolia. Hän kuului luokkansa parhaimmistoon.Harvey Glatman Timeline 5\. joulukuuta 1945 aloitti vankeustuomion kärsimisen. Hän oli sitonut, hyväksikäyttänyt ja ryöstänyt lukuisia naisia eri osavaltioissa. Hänet vapautettiin vuonna 1951. Hän muutti tammikuussa 1957 Kaliforniaan, jossa hän alkoi tappaa uhrejaan. Hän surmasi ainakin Judy Ann Dullin (1. elokuuta 1957), Shirley Ann Bridgefordin (9. maaliskuuta 1958) ja Ruth Mercadon (24. heinäkuuta 1958). Glatman pidätettiin yhden hyökkäyksen yhteydessä 27. lokakuuta 1958, ja 31. lokakuuta hänet pidätettiin Bridgefordin ja Mercadon murhista epäiltynä. 16\. joulukuuta 1958 Glatman sai kuolemantuomion, ja hänet teloitettiin 31-vuotiaana kaasukammiossa. Hän oli houkutellut uhrejaan kuvattavikseen ja tehnyt murhat köydellä.Harvey Glatman - “Glamour Girl Slayer” Glatmanin on epäilty surmanneen vuonna 1954 Boulderissa "Jane Doen", jonka henkilöllisyys paljastui vasta vuonna 2009. Uhrin nimi oli Dorothy Gay Howard.Mystery solved: Boulder sheriff IDs 'Jane Doe' as Dorothy Gay Howard == Lähteet == Luokka:Yhdysvaltalaiset sarjamurhaajat Luokka:Kalifornian teloittamat henkilöt Luokka:Vuonna 1927 syntyneet Luokka:Vuonna 1959 kuolleet
Zak Spears

Zak Spears (s. 15. tammikuuta 1965 Chicago, Illinois) on yhdysvaltalainen homopornonäyttelijä, joka aloitti elokuvissa esiintymisen vuonna 1993. Hänet tunnetaan myös nimillä Khristofor Rossianov, Zack Spears ja Zac Spears.Internet Adult Film Database: Zak Spears Hän on 188-senttinen versatile eli esiintynyt vaihtelevasti niin penetroivana kuin penetroitavanakin osapuolena. Spears on voittanut lukuisia Grabby- ja GayVN-palkintojaGay Erotic Video Index: Zak Spears, ja hänet on otettu sekä GayVN-palkintojen Hall of Fameen että Grabby-palkintojen Wall of Fameen.Grabby Awards Wall of FameGayvn Nominees Hall of Fame == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1965 syntyneet Luokka:Elävät henkilöt
Vaaleakanahaukka

Vaaleakanahaukka (Accipiter novaehollandiae) on haukkojen heimoon kuuluva lintu. Sen esiintymisaluetta ovat Australia, Indonesia, Papua-Uusi-Guinea ja Salomonsaaret. Sen elinpiiriä ovat lauhkean vyöhykkeen metsät, subtrooppiset ja trooppiset kosteat alavat metsät ja mangrovemetsät vuorovesirajan yläpuolella. ==Kuvaus== Vaaleakanahaukka on voimakasrakenteinen keskikokoinen lintu. Harmaalla muodolla on harmaa pää ja selkä, tummat siivenkärjet, raidallinen harmaa rinta ja pyrstö ja valkoinen alapuoli. Valkoinen muoto on maailman ainoa lintu, joka on kokonaan valkoinen.Society for the Preservation of Raptors species data , viitattu 20.7.2012 Lintu on noin 40–55 cm pitkä, ja sen siipien kärkiväli on 70–110 cm. Naaraat painavat noin 680 g ja ovat koiraita paljon suurempia. Koiraat painavat keskimäärin 350 g. ==Levinneisyys ja elinpiiri== Linnun esiintymisaluetta ovat Pohjois-, Itä- ja Kaakkois- Australian ja Tasmanian rannikot, toisinaan myös rannikot Länsi-Australiassa, Pienillä Sundasaarilla, Molukeilla, Uudessa-Guineassa ja Salomonsaarilla. Niiden tavallisimpia elinpiirejä ovat subtrooppiset ja trooppiset mangrovemetsät nousuveden rajan yläpuolella sekä alavat kosteikot, mutta myös lauhkean vyöhykkeen metsät. == Lähteet == Luokka:Lintuhaukat
Tennis kesäolympialaisissa 2012 – miesten nelinpeli

Miesten tenniksen nelinpelit kesäolympialaisissa 2012 pelattiin 28. heinäkuuta – 4. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa. Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF). Hallitseva mestaripari oli Sveitsin Roger Federer/Stanislas Wawrinka, jotka voittivat kultaa Pekingissä 2008. Tällä kertaa mestaruuden voittivat Mike ja Bob Bryan, joille olympiakulta oli heidän ensimmäisensä. == Ohjelma == Heinäkuu Heinäkuu Heinäkuu Heinäkuu Elokuu Elokuu Elokuu Elokuu 28\. 29. 30. 31. 1. 2. 3. 4. 11.30 11.30 11.30 11.30 11.30 11.30 12.00 Ensimmäinen kierros Ensimmäinen kierros Toinen kierros Puolivälierät Puolivälierät Välierät Pronssiottelu Loppuottelu == Sijoitetut == 1. Bob Bryan (USA) / Mike Bryan (USA) (olympiavoittajat) 2. Michaël Llodra (FRA) / Jo-Wilfried Tsonga (FRA) (loppuottelu) 3. Janko Tipsarević (SRB) / Nenad Zimonjić (SRB) (puolivälierät) 4. Mariusz Fyrstenberg (POL) / Marcin Matkowski (POL) (1. kierros) 5. Tomáš Berdych (CZE) / Radek Štěpánek (CZE) (2. kierros) 6. Roger Federer (SUI) / Stanislas Wawrinka (SUI) (2. kierros) 7. Mahesh Bhupathi (IND) / Rohan Bopanna (IND) (2. kierros) 8. Novak Đoković (SRB) / Viktor Troicki (SRB) (1. kierros) == Kaavio == ===Avain=== * TRI = Tripartite-paikka * ITF = ITF-paikka * k. = keskeytti * luov. = luovutusvoitto === Loppukierrokset === === Kaavion yläosa === === Kaavion alaosa === == Lähteet == Miesten nelinpeli
Tennis kesäolympialaisissa 2012 – naisten nelinpeli

Naisten tenniksen nelinpelit kesäolympialaisissa 2012 pelattiin 28. heinäkuuta – 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa. Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF). Hallitseva mestaripari oli Yhdysvaltain Serena Williams ja Venus Williams, jotka voittivat kultaa Pekingissä 2008. Lontoossa he uusivat mestaruutensa häviämättä turnauksessa erääkään. == Ohjelma == Heinäkuu Heinäkuu Heinäkuu Heinäkuu Elokuu Elokuu Elokuu Elokuu Elokuu 28\. 29. 30. 31. 1. 2. 3. 4. 5. 11.30 11.30 11.30 11.30 11.30 11.30 12.00 Ensimmäinen kierros Ensimmäinen kierros Toinen kierros Puolivälierät Puolivälierät Välierät Pronssiottelu Loppuottelu == Sijoitetut == 1. Liezel Huber (USA) / Lisa Raymond (USA) (välierät) 2. Sara Errani (ITA) / Roberta Vinci (ITA) (puolivälierät) 3. Marija Kirilenko (RUS) / Nadja Petrova (RUS) (välierät) 4. Andrea Hlaváčková (CZE) / Lucie Hradecká (CZE) (loppuottelu) 5. Angelique Kerber (GER) / Sabine Lisicki (GER) (2. kierros) 6. Jekaterina Makarova (RUS) / Jelena Vesnina (RUS) (puolivälierät) 7. Flavia Pennetta (ITA) / Francesca Schiavone (ITA) (2. kierros) 8. Nuria Llagostera Vives (ESP) / María José Martínez Sánchez (ESP) (2. kierros) == Kaavio == ===Avain=== * TRI = Tripartite-paikka * ITF = ITF-paikka * k. = keskeytti * luov. = luovutusvoitto === Loppukierrokset === === Kaavion yläosa === === Kaavion alaosa === == Lähteet == Naisten nelinpeli
Wilhelm Frass

Wilhelm Frass (29. toukokuuta 1886 St. Pölten, Itävalta – 1. marraskuuta 1968 Wien, Itävalta) oli itävaltalainen kuvanveistäjä. Frass opiskeli Akademie der bildenden Künste Wienissä. Hän oli ensimmäisessä maailmansodassa jalkaväessä. Anschlussin aikana hän johti Kunst- und Modeschule der Stadt Wienin korkeakoululuokkaa ja toimi Hanns Blaschken alaisena kulttuurihallinnossa kuvanveiston asiantuntijana. Hän kuului Wienin sesessionisteihin. Hänelle myönnettiin vuonna 1936 merkittävä valtionpalkinto Großer Österreichischer Staatspreis. Vuoden 1945 jälkeen tehdyssä arviossa häntä ei pidetty vakavasti syyllisenä natsiajan toimijana ja hän pääsi palaamaan alan tehtäviin. Jo pitkään oli esitetty epäilyjä että Wienin tuntemattoman sotilaan muistomerkissä olisi jonkinlainen kansallissosialismin ylistysteksti. Teksti löytyi vuonna 2012. Veistoksesta löytyi myös Frassin avustajan Alfons Riedelin pasifistinen teksti.Heldendenkmal: Huldigungsschreiben in der Krypta entdeckt, Vienna-Online, 19.7.2012 viitattu 20.7.2012Präsentation des Ergebnises der Untersuchungen in der Wiener Krypta, Bundesministerium für Landesverteidigung und Sport, 19.7.2012 viitattu 20.7.2012Tuntemattoman sotilaan muistomerkistä löytyi salattu natsiviesti Uutiset, Yle, Viitattu 20.7.202 ==Lähteet== Luokka:Itävaltalaiset kuvanveistäjät
Aleksandr Komarov

Aleksandr Komarov tai Aleksander Komarov voi viitata seuraaviin: * Aleksandr Komarov (1923–2013), neuvostoliittolainen jääkiekkoilija * Aleksander Komarov (s. 1962), neuvostoliittolainen, sittemmin suomalainen jääkiekkoilija * Aleksander Komarov, Arlan Kokshetaussa kaudella 2015–2016 pelaava jääkiekkoilija * Aleksandr Komarov (1830–1904), venäläinen kenraali
Tennis kesäolympialaisissa 2012 – sekanelinpeli

Tenniksen sekanelinpelit kesäolympialaisissa 2012 pelattiin 1. ja 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa. Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF). Muista tenniksen lajeista poiketen sekanelinpelissä pelataan vain kaksi täyttä erää. Mikäli kumpikin joukkue voittaa yhden erän, voitto ratkaistaan ns. super tie-breakilla, jossa voittaja on se, joka saavuttaa ensimmäisenä 10 pistettä vähintään kahden pisteen erolla. Sekanelinpeli oli olympialajina viimeksi Pariisissa 1924. Lontoossa mestaruuden voittivat ykkössijoitettu pari, Valko-Venäjän Viktoryja Azarenka ja Maks Mirny. == Ohjelma == Elokuu Elokuu Elokuu Elokuu Elokuu 1\. 2. 3. 4. 5. 11.30 11.30 12.00 12.00 12.00 Ensimmäinen kierros Ensimmäinen kierros Puolivälierät Puolivälierät Välierät Pronssiottelu Loppuottelu == Sijoitetut == 1. Viktoryja Azarenka / Maks Mirny (olympiavoittajat) 2. Liezel Huber / Bob Bryan (1. kierros) 3. Lisa Raymond / Mike Bryan (välierät) 4. Agnieszka Radwańska / Marcin Matkowski (1. kierros) == Kaavio == ===Avain=== * TRI = Tripartite-paikka * ITF = ITF-paikka * Alt = Pelaaja, joka pääsee turnaukseen, kun joku pääkaavion pelaaja vetäytyy * k. = keskeytti * luov. = luovutusvoitto === Kaavio === == Lähteet == Sekanelinpeli
Röyhkeä ja rakastunut

Röyhkeä ja rakastunut () on vuonna 1942 ilmestynyt yhdysvaltalainen musikaalikomedia, jonka ohjasi Gregory Ratoff. Röyhkeä ja rakastunut perustuu samannimiseen Kenneth Earlin ja Fidel LaBarban tarinaan, josta Robert Ellis, Helen Logan ja Lynn Starling laativat käsikirjoituksen. Elokuvan pääosia esittävät John Payne, Betty Grable, Victor Mature ja Jane Wyman. Röyhkeä ja rakastunut on mustavalkoinen ja kestää 80 minuuttia. Röyhkeä ja rakastunut sai kotimaan ensi-iltansa 1. elokuuta vuonna 1942 ja Suomen ensi-illan elokuva sai 24. kesäkuuta vuonna 1945. 20th Century Fox -studio tuotti elokuvan. Röyhkeä ja rakastunut oli vuoden 1942 menestyneimpiä elokuvia; 20th Century Foxin toiseksi menestynein. Foxin menestynein elokuva vuonna 1942 oli myös Grablen musikaalikomedia, Rosita tanssii ja hymyilee. == Juoni == Tommy Lundy (Victor Mature) on röyhkeä entinen mestarinyrkkeilijä, joka yrittää aloittaa näyttelijänuraa Broadwaylla. Hän rakastuu vastanäyttelijäänsä Pat Lambertiin (Betty Grable), joka on salaa naimisissa William J. "Bill" Smithin (John Payne) kanssa. == Rooleissa == == Lauluja == * ”Except with You” – Cobina Wright lauloi ** sävellys Ralph Rainger ja sanoitukset Leo Robin * ”Are You Kiddin'?” – Betty Grable lauloi ja tanssi ** sävellys Ralph Rainger ja sanoitukset Leo Robin * ”I'm Still Crazy for You” – Betty Grable ja John Payne lauloivat ** sävellys Ralph Rainger ja sanoitukset Leo Robin * ”Land on Your Feet” – Betty Grable ja Hermes Pan tanssivat ** sävellys Ralph Rainger * ”I Heard the Birdies Sing” – Betty Grable ja kuoro lauloivat ja tanssivat ** sävellys Ralph Rainger ja sanoitukset Leo Robin * ”I'll Be Marching to a Love Song” – Betty Grable, Victor Mature, John Payne ja kuoro lauloivat ja tanssivat ** sävellys Ralph Rainger ja sanoitukset Leo Robin * ”Living High” ** sävellys Ralph Rainger == Lähteet == == Aiheesta muualla == * * * * Luokka:Vuoden 1942 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat
Rosita tanssii ja hymyilee

Rosita tanssii ja hymyilee () on vuonna 1942 ensi-iltansa saanut yhdysvaltalainen musikaalikomediaelokuva, jonka ohjasi Irving Cummings. Elokuvan pääosia esittävät Betty Grable, John Payne, Carmen Miranda ja Cesar Romero. Grablen tulevaisuuden aviomies, jazzmuusikko Harry James, tekee cameoroolin yhtyeensä kanssa. Rosita tanssii ja hymyilee kertoo Broadwaylla työskentelevästä pariskunnasta, jota uhkaa eroaminen menneisyyden rakastettujen astuttua kuvaan. Rosita tanssii ja hymyilee perustuu samannimiseen Philip Wylien kirjoittamaan tarinaan, josta Walter Bullock, Ken Englund ja Jacques Théry laativat käsikirjoituksen. Rosita tanssii ja hymyilee on kuvattu Technicolor-menetelmällä. Rosita tanssii ja hymyilee sai Yhdysvaltain ensi-iltansa 6. marraskuuta vuonna 1942 ja Suomen ensi-illan elokuva sai 4. helmikuuta vuonna 1945. 20th Century Fox -studio tuotti elokuvan. Rosita tanssii ja hymyilee oli vuoden 1942 menestyneimpiä elokuvia; 20th Century Foxin menestynein. Lux Radio Theater lähetti elokuvasta tehdyn 60 minuutin radiosovituksen 22. toukokuuta vuonna 1944, jossa Betty Grable ja Carmen Miranda uusivat elokuvaroolinsa. Dick Powell esitti radiosovituksessa John Paynen roolin. == Näyttelijät == == Lähteet == == Aiheesta muualla == * * * * Luokka:Vuoden 1942 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:Irving Cummingsin ohjaamat elokuvat
Jacuzzi

Jacuzzi on yhdysvaltalainen yhtiö, joka valmistaa poreammeita. Jacuzzi oli toimintansa aloitettuaan vuonna 1955 ensimmäinen poreammeiden valmistaja. Nykyään Jacuzzin valmistamia ammeita on yli viidessä miljoonassa taloudessahttp://www.jacuzzi.no/historie.shtml. == Lähteet == ==Aiheesta muualla== *Jacuzzin kotisivut Luokka:Yhdysvaltalaiset yritykset Luokka:Kylpeminen
Līvāni

Līvāni (historiallisesti ) on kaupunki ja kunta Latvian itäosissa. Kaupunki sijaitsee Väinäjoen pohjoisrannalla, linnuntietä noin 25 kilometriä Jēkabpilsistä ja 140 kilometriä Riiasta kaakkoon. Līvānin kaupungissa asui vuoden 2012 alussa 8 663 henkeä, ja koko kunnassa (Līvānu novads) oli 13 680 asukasta. Līvānin kautta kulkee valtatie A6 Riiasta itäkaakkoon, Jēkabpilsin kautta kohti Daugavpilsiä ja Valko-Venäjän rajaa. Kaupunki on myös Daugavpilsistä Riikaan vievän rautatien varrella. Kaupungissa on rautatieasema. ==Lähteet== ==Aiheesta muualla== Luokka:Latvian kaupungit
Patrik Parkkonen

Patrik Parkkonen (s. 23. tammikuuta 1993 Porvoo) on suomalainen jääkiekkopuolustaja. ==Ura== ===Seuraura=== Parkkonen on Jokereiden kasvatti,EliteProspects mutta hän siirtyi jo varhain juniorina HIFK:hon. Parkkonen voitti A-nuorten SM-hopeaa vuonna 2010, B-nuorten Suomenmestaruuden vuosina 2009 ja 2010 sekä C-nuorten SM-pronssia vuonna 2009. Parkkonen teki Jokereiden kanssa sopimuksen kesäkuussa 2010. Hän siirtyi kuitenkin kaudeksi 2010–2011 Pohjois-Amerikkaan, kun WHL-joukkue Brandon Wheat Kings varasi Parkkosen 59. pelaajana CHL:n varaustilaisuudessa 2010. Joukkue kauppasi hänen oikeudet heti Medicine Hat Tigersille. Parkkonen pelasi joukkueessa vuoteen 2012. Kaudeksi 2012–2013 Parkkonen palasi Suomeen Porin Ässiin kaksivuotisella SM-liigasopimuksella. Kausi 2019-2020 Parkkonen siirtyi Pohjois-Amerikkaan, ECHL-joukkue Wichita Thunderin takalinjoille. Puolustaja nakutti 56 ottelussa tehot 8+37=45 ja voitti joukkueensa pistepörssin. Parkkonen sai myös kaksi kutsua AHL:an; marraskuussa 2019 Parkkonen nostettiin Bakersfield Condorsiin ja keväällä 2020 Chicago Wolvesiin, jossa hän pelasi kaksi ottelua. Kausi 2021-2022 Parkkonen siirtyi heinäkuussa 2021 kuukauden tryout-sopimuksella HC Energie Karlovy Varyyn. ===Maajoukkueura=== Parkkonen edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2009 ja World Hockey Challengessa vuonna 2010. Parkkonen on pelannut myös neljä nuorten maaottelua. ==Tilastot== 2010–2011 Medicine Hat Tigers WHL 53 2 9 11 18 6 0 1 1 0 2011–2012 Medicine Hat Tigers WHL 57 5 17 22 12 8 0 0 0 2 2012–2013 Ässät SM-liiga 15 0 4 4 8 2 0 0 0 0 LeKi Mestis 3 0 0 0 0 – – – – – TuTo Mestis 8 1 3 4 2 – – – – – 2013–2014 Ässät SM-liiga 23 0 3 3 10 – – – – – TuTo Mestis 13 0 2 2 8 – – – – – 2014–2015 Ässät SM-liiga 51 3 5 8 4 2 0 0 0 0 TuTo Mestis 3 0 1 1 2 – – – – – 2015–2016 Lausitzer Füchse DEL2 38 5 9 14 18 – – – – – 2016–2017 Lausitzer Füchse DEL2 52 12 38 50 30 5 1 0 1 2 2017–2018 BIK Karlskoga Allsvenskan 31 3 11 14 10 – – – – – IK Oskarshamn Allsvenskan 18 0 3 3 2 – – – – – 2018–2019 Orli Znojmo EBEL 45 7 19 26 12 – – – – – 2019–2020 Wichita Thunder ECHL 56 8 37 45 28 – – – – – Chicago Wolves AHL 2 0 0 0 0 – – – – – 2020–2021 Wichita Thunder ECHL 33 4 16 20 16 – – – – – 2021–2022 HC Karlovy Vary ČEL 49 2 6 8 10 3 0 0 0 0 3 kautta yhteensä SM-liiga 89 3 12 15 22 2 0 0 0 0 3 kautta yhteensä Mestis 27 1 6 7 12 – – – – – 2 kautta yhteensä WHL 110 7 26 33 30 14 0 1 1 2 2 kautta yhteensä DEL2 90 17 47 64 48 5 1 0 1 2 2 kautta yhteensä ECHL 89 12 53 65 44 – – – – – ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
USS Seawolf

USS Seawolf on ollut neljän Yhdysvaltain laivaston aluksen nimenä. *USS H-1 (SS-28), H-luokan sukellusvene *USS Seawolf (SS-197), Sargo-luokan sukellusvene *USS Seawolf (SSN-575), ydinsukellusvene *USS Seawolf (SSN-21), Seawolf-luokan ydinsukellusvene
Mauser

Mauser Waffenfabrik, yleisesti tunnettu nimellä Mauser on saksalainen asetehdas, joka toimii Oberndorff am Neckarissa. Yrityksen täydellinen nimi on nykyisin Mauser-Werke Oberndorf Waffensysteme GmbH.Kotisivu saksaksi, viitattu 20.7.2012 Yritys on valmistanut lukuisia kivääreitä ja pistooleita Saksan armeijan käyttöön, mutta myös tavalliseen siviilikäyttöön 1800- ja 1900-luvuilla. Useissa maissa on valmistettu tehtaan aseita myös lisensseillä. Mauser valmistaa nykyisin erityisesti aseita urheilukäyttöön. == Historia == Kuninkaallinen Oberndorfin asepaja perustettiin heinäkuussa 1811 Württembergin kuninkaan Fredrik I:n aloitteesta. Jo perustamista seuraavana vuonna asepaja työllisti 133 työntekijää. ==Lähteet== == Aiheesta muualla == Luokka:Saksalaiset aseteollisuusyritykset
White Castle

White Castle on yhdysvaltalainen pikaruokaketju Keskilännessä ja New Yorkin metropolialueella ja se on ensimmäinen koko Yhdysvalloissa perustettu pikaruokaketju. Yhtiö on tunnettu sen neliönmuotoisista, kohtuupienistä hampurilaisista. Joskus Slidereiksi kutsuttuja hampurilaisia sai viidellä sentillä 1940-luvulle asti ja hinta pysyi kymmenessä sentissä vuosia sen jälkeen. Muutaman vuoden ajan, kun alkuperäisiä hampurilaisia myytiin viidellä sentillä, White Castle levitteli myynninedistämistarkoituksessa paikallisiin sanomalehtiin mainoksia, jotka sisälsivät kuponkeja, joilla sai viisi hampurilaista kymmenellä sentillä, mutta vain noutamalla. ==Lähteet== == Aiheesta muualla == Luokka:Yhdysvaltalaiset pikaruokaketjut
Winsome Cripps

Winsome Cripps (myöhemmin Dennis, 9. helmikuuta 1931 – 30. toukokuuta 1997) oli australialainen yleisurheilija, joka osallistui olympiakisoihin. Cripps kuului Helsingin olympialaisissa 1952 Australian 4 × 100 metrin viestijoukkueeseen, jonka muut jäsenet olivat Shirley Strickland, Verna Johnson ja Marjorie Jackson. Joukkue juoksi alkuerissä nopeimman ajan ja oli yksi suurimmista kultamitalisuosikeista loppukilpailussa. Unelma olympiavoitosta tuhoutui kuitenkin viimeisen vaihdon Crippsiltä Jacksonille kömmähdykseen. Joukkue sijoittui lopulta viidenneksi.4 × 100 m viesti 1952 sports-referencessa Henkilökohtaisilla sadalla ja kahdella sadalla metrillä Cripps juoksi finaalissa sijoittuen kummallakin matkalla neljänneksi. == Lähteet == == Aiheesta muualla == * Winsome Cripps Sports-reference.com- sivustolla Luokka:Australialaiset pikajuoksijat Luokka:Vuonna 1931 syntyneet Luokka:Vuonna 1997 kuolleet
Chicagon Venus

Chicagon Venus () on Henry Kosterin ohjaama yhdysvaltalainen musikaalielokuva vuodelta 1950. Chicagon Venus on kuvattu Technicolor-menetelmällä. Elokuvamusikaalin pääosia esittävät Betty Grable ja Victor Mature. Chicagon Venus kertoo Grablen näyttelemästä burleskikuningatar Ruby Summersista vuoden 1892 Chicagon menestyneellä tanssilavalla. Chicagon Venus perustuu samannimiseen Charles Ledererin kirjoittamaan tarinaan, josta hän ja Harry Tugend laativat käsikirjoituksen. 20th Century Fox -studio tuotti elokuvan. Chicagon Venus sai vuonna 1951 Oscar-ehdokkuuden parhaasta laulusta ("Wilhelmina", Josef Myrow ja Mack Gordon). ==Rooleissa== ==Vastaanotto== Chicagon Venus sai kotimaan ensi-iltansa Chicagossa, Illinoisissa 31. maaliskuuta vuonna 1950; maanlaajuinen ensi-ilta oli 24. toukokuuta 1950. Suomen ensi-illan elokuva sai 13. kesäkuuta vuonna 1952. Chicagon Venus oli vuoden 1950 yksi suurimmista arvostelu- ja kassamenestyksistä; 20th Century Foxin menestynein. Chicagon Venus tuotti yli 4 miljoonaa dollaria, joista 2 miljoonaa Yhdysvalloissa. ===Oscar-ehdokkuus=== Vuosi Palkinto Kategoria Kenelle Mistä 1951 Oscar-palkinto Paras laulu Josef Myrow (musiikki) Mack Gordon (sanat) Laulusta "Wilhelmina" ==Muuta== Lux Radio Theater lähetti 60 minuutin elokuvan radiosovituksen 13. marraskuuta vuonna 1950, jossa Betty Grable ja Victor Mature uusivat elokuvaroolinsa. Chicagon Venus on uudelleenfilmatisointi Grablen omasta menestyselokuvasta Tivolin kaunotar (1943). Myös toinen Grablen vuoden 1950 elokuva, Sinitaivas, menestyi loistavasti lippuluukuilla; elokuva pääsi vuoden menestyneimpien elokuvien sijalle 10 ja oli 20th Century Foxin kolmanneksi menestynein elokuva. ==Soundtrack== * ”Down On Wabash Avenue” * ”I Wish I Could Shimmy Like My Sister Kate” * ”I've Been Floating Down the Old Green River” * ”What Do You Want to Make Those Eyes at Me For” * ”Honey Man (My Little Lovin' Honey Man)” * ”Are You from Dixie? ('cause I'm from Dixie, too!)” * ”May I Tempt You With A Big Red Rosy Apple?” * ”Baby Won't You Say You Love Me?” * ”I Remember You” * ”Billy (I Always Dream of Bill)” * ”Harrigan” * ”Wilhelmina” * ”Clean Up Chicago” * ”Sobre las olas (Over the Waves)” == Lähteet == == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1950 yhdysvaltalaiset elokuvat Luokka:Henry Kosterin ohjaamat elokuvat Luokka:Yhdysvaltalaiset uudelleenfilmatisoinnit
Bertha Brouwer

Bertha ”Puck” Brouwer (vuodesta 1953 van Duyne), 29. lokakuuta 1930 Leidschendam– 6. lokakuuta 2006 Oostvoorne) oli alankomaalainen yleisurheilija ja olympiamitalisti. Brouwer voitti hopeaa Helsingin olympiakisojen naisten 200 metrillä vuonna 1952. Sadalla metrillä hän karsiutui välierissä. Alankomaiden 4 × 100 metrin viestijoukkueen mukana hän saavutti kuudennen sijan. Melbournen olympiakisat menivät van Duyne-Brouwerilta ohi, kun Alankomaat boikotoi kisoja Neuvostoliiton Unkarin-miehityksen johdosta. Van Duyne-Brouwer lopetti tällöin kilpailu-uransa välittömästi. == Aiheesta muualla == * Puck Brouwer Bio, Stats and Results Olympics at Sports- Reference.com Luokka:Alankomaalaiset pikajuoksijat Luokka:Alankomaalaiset olympiamitalistit Luokka:Vuonna 1930 syntyneet Luokka:Vuonna 2006 kuolleet
Dobele

Dobele () on kaupunki ja kunta Latviassa, linnuntietä 62 kilometriä pääkaupunki Riiasta lounaaseen. Dobelen 10 895 asukkaan kaupunki on yhteensä 23 843 asukkaan kunnan (Dobeles novads) keskus (2012). thumb|230px|left|Kello Dobelen keskustan aukiolla Kaupungissa on rautatieasema (Dobelen asema), joka sijaitsee Riiasta Jelgavan kautta Liepājan satamakaupunkiin johtavan, Latvian rautateiden henkilöliikenteeseen käyttämän rataosuuden varrella. ==Lähteet== ==Aiheesta muualla== Luokka:Latvian kaupungit